Sekuel It Akan Ditayangkan Pada September 2019
Studio Warner Bros. dan New Line telah membuat keputusan bahawa 6 September 2019 adalah tarikh tayangan filem IT: Chapter Two. It yang diarahkan oleh Andrés Muschietti adalah filem yang diadaptasikan dari novel Stephan King dan telah menjadi sangat popular sejak ia ditayangkan dan turut memecahkan beberapa rekod antaranya menjadi filem seram r-rated paling tinggi kutipan, menyingkirkan rekod kutipan filem The Exorcist. Filem It yang mula ditayangkan 3 minggu yang lalu baru menceritakan separuh dari apa yang tertulis dalam novel IT dan filem kedua nanti akan menyambung dari filem pertama serta menyelesaikan keseluruhan cerita dalam novel tersebut. Buat masa ini, hanya Gary Dauberman disahkan menjadi penulis untuk sekuel manakala Andrés Muschietti dalam proses menandatangani kontrak sebagai pengarah. Selain itu, dijangka semua pelakon kanak-kanak akan kembali dalam sekuel serta beberapa pelakon dewasa yang akan membawakan watak geng The Loser Club semasa mereka dewasa. Difahamkan, sekuel akan datang mungkin akan menceritakan kepada kisah lampau Pennywise, pengembaraan ke dimensi lain serta akan ada makhluk Maturin (The Turtle). Apapun kita nantikan perkembangan filem kedua ini nanti, dan anda semua boleh cari dan mula membaca novel IT bagi mendapat gambaran untuk filem sekuel akan datang